Publication: Magyar Közlöny
Issue: MK-2006-15 (Year: 2006, Number: 15)
Era: 2004-2010
Section: 2. A 2003. évi XCV. törvény (Tv.) 28–30., 34., 36., 38.
Paragraph Index: 149

2. A 2003. évi XCV. törvény (Tv.) 28–30., 34., 36., 38. és 40. §-a az egyhavi külön juttatásra vonatkozó szabályokat – az érintett törvények rendelkezéseit egységesítve – a következõképpen módosította. A közszférában foglalkoztatott minden naptári évben – külön juttatásként – egyhavi illetményére jogosult, amennyiben január 1-jén jogviszonyban áll. A juttatás kifizetésérõl január 16-án – amennyiben ez szombatra vagy vasárnapra esik, akkor az azt követõ elsõ munkanapon – kell rendelkezni. A juttatás mértékének alapja a január hónapra irányadó illetmény. A módosított szabályok 2004. február 1-jén léptek hatályba [Tv. 42. § (3) bekezdés].

Source: https://magyarkozlony.hu/hivatalos-lapok/e87ae563a079908091d0217cf2e91a247e739a07/dokumentumok/c7c955378c016d0352a2216e50ad1cbfa28ec51c/letoltes